17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.09889 Concello de Mazaricos

Expediente: DH. A15.09889 O Concello de Mazaricos, con CIF P1504600F, representado polo seu alcalde-presidente José M. Santos Maneiro, con NIF XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Concello de Mazaricos CAUDAL MEDIO EQUIVALENTE: 4,93 litros/segundo CAUDAL ANUAL: 155.450,73 m³/ano DESTINO: uso doméstico e gandeiro ORIXE: captación no río Santabaia: coordenadas UTM (ETRS89): (505.003,44; 4.751.145,06); manancial Serráns1: coordenadas UTM (ETRS89): (502.770,99; 4.753.773,98); manancial Serráns 2: coordenadas UTM (ETRS89): (502.734,81; 4.753.392,03) e manancial Serráns3: coordenadas UTM (ETRS89): (500.705,14; 4.753.447,75). LUGAR: Captación no lugar de Santabaia e manaciais no lugar de Serráns PARROQUIA: Chacín (Santa Eulalia) e Mazaricos (San Xoán) CONCELLO: Mazaricos (A Coruña) O solicitante pretende a legalización dun aproveitamento parao o servizo de abastecemento municipal de augas nos núcleos de Pino de Val e Asenso, ambos na parroquia de Chacín (Santa Baia) e A Picota, na parroquia de Mazaricos (San Xoán) e a autorización para conectar este servizo aos núcleos de Colúns, na parroquia de Colúns (San Salvador) e Eirón, na parroquia de Eirón (San Fins). O abastecemento de auga está formado polos seguintes equipamentos: - Sistema de captación e bombeo de Santa Baia: a captación no río Santa Baia está feita mediante unha presa de pedras. Prevese a execución dun novo azud, segundo o “Proxecto de execución: Azud con escala para peixes no río Santabaia”. Existe tamén un desareador e unha caseta de bombeo con dúas motobombas centrífugas horizontais de impulsión hidráulica de 110 kv de potencia, que elevan a auga ata ETAP e o depósito de Pino de Val. Estes elementos atópanse nun recinto pechado por malla metálica. A estación de bombeo atópase no punto con coordenadas UTM (ETRS89): (505.020,75; 4.751.431,22), no lugar de Santabaia, parroquia de Chacín (Santa Eulalia). - Impulsión ata ETAP e depósito en Pino de Val: liña de impulsión de lonxitude aproximada 1.750 m., con tubaxe de 300 mm de diámetro de fundición dúctil, con válvulas de control e accesorios. - ETAP e depósito de Pino de Val: Estación de tratamento de auga potable e depósito de almacenamento de auga potable con 1000 m³ de capacidade, dende o cal se distribúe a auga aos núcleos servidos. O depósito de Pino de Val recibe auga de dous puntos: captación do río Santa Baia e manancial Serráns 1. Estes equipamentos atópanse no punto con coordenadas UTM (ETRS89): (503.342,03; 4.751.242,16). - Abastecemento aos núcleos: do depósito de Pino de Val sae unha conducción principal de PVC e 250 mm de diámetro que se bifurca en dous ramais. Un deles realizado en PVC e 200 mm de diámetro nun primeiro tramo de 4080 m de lonxitude ata o cruce de San Fins e a partir de ahí cun diámetro de 160 mm ata o seu final, nun recorrido de 9452 m abastecendo o núcleo de Eirón. Existe un depósito de cloración de 200 m³ de capacidade, atópase no lugar de Santa Mariña, na parroquia de Maroñas. O Outro ramal vai cara os núcleos de Pino de Val e Asensio, realizada en PVC de 250 mm de diámetro cunha lonxitude aproximada de 1830 m. Existe unha bifurcación deste ramal cara a Picota e Colúns, o primeiro tramo de 4090 m feito en PVC e de 200 mm de diámetro ata A Picota. Aquí sube un ramal ao depósito da Picota, e a conducción continúa ata o núcleo de Colúns, cun diámetro de 160 mm e unha lonxitude de 4318 m. O depósito da Picota, con función de almacenamento e cloración atópase no lugar de Picota, parroquia de Mazaricos. Esta bifurcación úsase como conexión auxiliar que se utiliza cando o depósito chega ao nivel de reserva. - Captacións dos mananciais Serráns 2 e Serráns 3 realízase mediante arquetas de captación. As augas xúntanse nunha arqueta repartidora situada no punto con coordenadas UTM (ETRS89): (502.667,78; 4.753.464,61) e os caudais condúcense cara ao depósito da Picota. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 3 de xullo de 2013 O xefe do servizo territorial Por ausencia, o xefe de Área de Autorizacións e Concesións Cecile Freixenet Folea